钦定古今图书集成/理学汇编/经籍典/第052卷 > 四象生八卦图
## 钦定古今图书集成/理学汇编/经籍典/第052卷 > 四象生八卦图

《河图》一五七之三阳，上而为天，在《易》则纯阳之干也。
二十六之三阴，下而为地，在《易》则纯阴之坤也。干上
坤下，所以辨阴阳之分。“干交于坤之中而为坎，坤交
于干之中而为离，离东坎西，所以著阴阳之交，故其
画坎离”也。以《河图》中宫，五阳之左者交于右，十阴之
右者交于左，自其本体交而后形于外者无不交，故
取五之奇、十之偶，就左三之奇，画离于东，离，火也，且
藏八之偶于东之内，故火之象内暗而外明。又取十
之偶、五之奇，就右四之偶，画坎于西，坎，水也，且藏九
之奇于西之内，故水之象内明而外暗。故曰水火。阴
阳之交，又曰“阴阳互藏其宅。”是以《大传》于水火独加
一“不”字，而曰“不相射”也。阴阳既交，极则必变，故其画
兑震艮巽也。阳左阴右，不离本体。取《河图》中宫五与
十之一奇一偶，就外宫四象已成之奇偶而画之。中
宫五之奇，阳也，阳动而左，故取五之奇，就正南七之
奇，正东八之偶，得二奇一偶，画东南之卦曰“兑。”又取
五之奇，就正东八之偶，正北六之偶，得一奇二偶，画
东北之卦曰“震。”阳极于左则阴转而右右阴也。故取
中宫十之偶，就正北六之偶，正西九之奇，得二偶一
奇，画西北之卦曰艮。又取十之偶，就正西九之奇，正
南七之奇，得一偶二奇，画西南之卦曰巽。是《干》之极
则变而兑，离之极则变而震，坤之极则变而艮，坎之
极则变而巽也。愚故曰：“干上坤下所以辨阴阳之分，
离东”坎西所以著阴阳之交；兑震艮巽所以极阴阳
之变。此其所以为《易》，岂非四象生八卦乎。